
లండన్: ఉగ్రదాడి నేపథ్యంలో క్రికెట్ జట్లు బసచేసిన హోటళ్లను దిగ్బంధించినట్టు ఐసీసీ ప్రకటించింది. బెదిరింపు కాల్స్ పెరుగుతుండడంతో చాంపియన్స్ ట్రోఫీ భద్రతను సమీక్షించనున్నట్టు తెలిపింది. తాజాగా రెచ్చిపోయిన ఉగ్రమూకలు లండన్ బ్రిడ్జ్పై వ్యాన్ను పాదచారులపైకి వేగంగా నడిపి బీభత్సం సృష్టించడంతోపాటు మార్కెట్లో కత్తులతో పౌరులను భయభ్రాంతులకు గురి చేశారు. ఈ దాడిలో ఆరుగురు మరణించగా.. 48 మంది తీవ్రంగా గాయపడ్డారు. ‘ఉగ్ర దాడి తర్వాత టీమ్లు ఉన్న హోటళ్లలో రాకపోకలు నిలిపివేసి.. భారీ భద్రత ఏర్పాటు చేశాం. ఆటగాళ్లు, మ్యాచ్ అధికారులు, సిబ్బందికి తగిన ఆదేశాలు జారీ చేశామ’ని ఐసీసీ ఓ ప్రకటనలో తెలిపింది. భారత్-పాక్ మ్యాచ్కు కట్టుదిట్టమైన భద్రతా ఏర్పాట్లు చేసినట్టు ప్రకటించింది.

landan: ugradadi nepathyamlo cricket jatlu basachesina hotallanu digbandhinchinattu icc prakatinchindi. bedirimpu calls perugutundadamto champians trofy bhadratanu sameekshinchanunnattu telipindi. taajaagaa rechipoyina ugramookalu landan bridgepie vyaannu paadachaarulapaiki vegamgaa nadipi beebhatsam srushtinchadamtopaatu marketlo kattulatho pourulanu bhayabhraantulaku guri chesaru. ee daadilo aaruguru maraninchagaa.. 48 mandi teevramgaa gayapaddaru. ‘ugra daadi tarvaata teamlu unna hotallalo rakapokalu nilipivesi.. bhari bhadrata erpaatu chesham. aatagaallu, match adhikaarulu, sibbandiki tagina aadesaalu jaarii cheshama’ni icc oo prakatanalo telipindi. bharat-pak myachku kattudittamaina bhadrata erpaatlu chesinattu prakatinchindi.